**Mór Városi Önkormányzat Képviselő-testületének**

**98/2015. (IV.29.) Kt.**

**határozata**

**Mór Városi Sportegyesület látvány-csapatsportok támogatásának adókedvezménye igénybevétele tárgyban**

Mór Városi Önkormányzat Képviselő-testülete kötelezettséget vállal arra, hogy Mór Városi Sportegyesület részére a társasági adókedvezményből igénybe vehető látvány-csapatsport támogatással megvalósuló sportfejlesztési programjához – öltöző épületének bővítéséhez, a megújuló energiaforrásból energiát biztosító eszközök beszerzéséhez, továbbá a centerpálya megvilágításának megvalósításához – előreláthatólag szükséges 48 000 e Ft önerőt 2016. évi eredeti költségvetésben betervezi.

Mór Városi Önkormányzat képviselő-testülete hozzájárul ahhoz, hogy

* Mór Városi Sportegyesület a látvány-csapatsport támogatás igénybevételéhez az önkormányzat tulajdonában levő 4262/7 hrsz-ú ingatlan vonatkozásban a sportfejlesztési programját benyújtsa.
* A beruházás üzembe helyezését követő 30 napon belül a Magyar Állam javára az ingatlan-nyilvántartásba az igénybe vett adókedvezmény mértékéig jelzálogjog bejegyzésre kerüljön.

Mór Városi Önkormányzat képviselő-testülete kötelezettséget vállal, hogy

* Mór Városi Sportegyesület sportfejlesztési programjával érintett tárgyi eszköz beruházásra vonatkozóan, első támogatási igazolás kiállítását követő 4. év végéig történő üzembe helyezésre, a támogatás és annak jegybanki alapkamattal növelt összegének Magyar Állam javára történő megfizetése terhe mellett.
* A beruházás üzembe helyezését követő legalább 15 évben az adókedvezmény alapjául szolgáló beruházás révén üzembe helyezett ingatlan sportcélú, elsődlegesen piaci alapon történő hasznosítását fenntartja.
* A beruházás üzembe helyezést követően legalább 15 évben az adókedvezmény alapjául szolgáló beruházás révén üzembe helyezett sportcélú ingatlan iskolai és dák-, főiskolai-egyetemi sportesemények, szabadidősport események és más, közösségi célú események lebonyolítása céljából naponta a sportcélú ingatlan üzemidejének legalább 20 %-ban és évente legalább 10 nap ingyenesen vagy kedvezményes áron biztosítja.

A Képviselő-testület felhatalmazza a polgármestert, hogy a fentieknek megfelelő nyilatkozatokat a Képviselő-testület nevében megtegye.

Felkéri a polgármestert, hogy a határozatban foglaltaknak megfelelően gondoskodjon az előirányzat átcsoportosításáról, a költségvetési rendelet módosításakor a határozatban foglaltakat vegye figyelembe.

Határidő: 2015. április 30.

Felelős: polgármester (Költségvetési és Adóügyi Iroda)

Fenyves Péter Dr. Pálla József

polgármester jegyző